Štev.: 900-258/2013-5

Datum:10.4.2014

**Z A P I S N I K**

16. korespondenčne – telefonske seje Sveta Četrtne skupnosti Bežigrad Mestne občine Ljubljana z dne 26.11.2013, ki je bila sklicana dne 25.11.2013.

Telefonsko glasovanje 16. kor. seje se je pričelo 26.11.2013 ob 10. uri in je potekalo do 12. ure.

Sejo je sklical predsednik Sveta Četrtne skupnosti Bežigrad Mestne občine Ljubljana, g. Jernej Zupanc.

Določen je bil naslednji **d n e v n i r e d:**

1. **Obravnava prometne problematike - predloga za postavitev grbin za umiritev prometa na Celjski ulici**

Do 12. ure dne 26.11.2013 so od 16-tih članov sveta svoje odgovore posredovali naslednji člani: g. Miran Bizjak, g. Ignacij Borštnar, g. Drago Bratun, ga. Jožica Dolinar, ga. Lidija Drobnič, ga. Marinka Levičar, g. Gregor Makovec, g. Marko Šiška, g. Tomaž Škorjanc, ga. Edita Tomić, g. Jernej Zupanc, ga. Avguština Zupančič in ga. Alenka Žibert.

Korespondenčne seje se niso udeležili mag. Nives Cesar, g. Peter Rondaij in g. Željko Vasić.

Na korespondenčni telefonski seji so se člani sveta z ZA ali PROTI opredelili do:

**- predloga sklepa 1/16-kor,**

ki so ga prejeli s sklicem 16. korespondenčne seje.

**AD 1.**

**Obravnava prometne problematike - predloga za postavitev grbin**

**za umiritev prometa na Celjski ulici**

Predlog za postavitev grbin na južnem delu Celjske ulice je občan predstavil že na skupnem sestanku v mesecu aprilu. Na predlog predstavnika Odseka za promet pri OGDP MU MOL je občan zbral podpise stanovalcev Celjske ulice ter predlog posredoval na OGDP MU MOL in Četrtni skupnost Bežigrad. Obravnava predloga za postavitev grbin za umiritev hitrosti na južnem delu Celjske ulice je bila predvidena na redni seji dne 17.9.2013, vendar predloga Svet Četrtne skupnosti Bežigrad MOL zaradi nesklepčnosti ni obravnaval. Pristojni Odsek za promet pri OGDP MU MOL je Četrtni skupnosti Bežigrad v zvezi s predlogom za grbine posredoval še mnenje OŠ Mirana Jarca in ŠC PET in ČS Bežigrad pozval, naj čim prej sporoči mnenje glede postavitve grbin.

Zaradi nujnosti obravnave gradiva je Svet ČS Bežigrad obravnaval predlog za postavitev grbin na Celjski ulici prioritetno. Člani sveta so se na 16. na korespondenčni seji opredelili do

**PREDLOGA SKLEPA 1/16-kor:**

**Glede na to, da so postavitev oz. izgradnjo grbin na južnem delu Celjske ulice – odsek med Topniško ulico in Prekmursko ulico - podprli stanovalci s 13 od skupno 15-tih hišnih številk s tega odseka, Svet Četrtne skupnosti Bežigrad MOL ne nasprotuje postavitev/izgradnjo grbin na Celjski ulici – odseku med Topniško in Prekmursko ulico.**

Opredeljenih je bilo 13 članov sveta.

ZA je glasovalo 13 članov sveta.

**Sklep je bil sprejet**.

Pripravila:

Zorana Pust

 **Jernej Zupanc**

 **Predsednik Sveta**

 **Četrtne skupnosti Bežigrad MOL**